મુરુગનાથમે પેડ બનાવવાના અલગ અલગ પ્રકારે પ્રયોગ કર્યા. એકવાર તો પોતે તેમાં મૂત્ર કરીને ટેસ્ટ કર્યો, પણ મૂત્રની માત્રા વધારે હોવાથી આ પેડ તેમણે મેડિકલ કૉલેજની વિદ્યાર્થિનીઓને મફતમાં આપ્યા અને કહ્યું કે, આ પેડ યુઝ કરી લો, પછી પાછા આપજો. આ રીતે અભ્યાસ કર્યા બાદ સતત બે વર્ષ સુધી સંશોધન કર્યું. તેણે પેડ બનાવવા સેલ્યુલોઈઝ ફાઈબરનો ઉપયોગ કર્યો અને પાઈન ટ્રી (દેવદારના વૃક્ષ)ના થડની છાલના લાકડાંના ગરનું મિશ્રણ કર્યું. ફાઈબરના કારણે પેડને શેઈપ આપી શકાયો. દેવદારના લાકડાના ગર માટે મુંબઈમાં સપ્લાયર શોધ્યા. પેડ બનાવી શકાય તે માટે અરુણાચલમ્ મુરુગનાથમે ખાસ મશીન બનાવ્યું, જે ૬૫ હજારમાં તૈયાર થયું. આ મશીનમાં ગ્રીન્ડ, ડી-ફાયબ્રેટ, પ્રેસ કરવું, અલ્ટ્રાવાયોલેટ કિરણોથી સ્ટરીલાઈઝ્ડ (જંતુરહિત) કરવું, એવી તમામ પ્રક્રિયા થઈ શકે.